Ei olegi suurt vahet, kas tegu on kodumaise virtuaalpagulase või tegelikult võõrsil elava iseseisvuslasega. Mõlemal juhul tõstatub küsimus, kuidas käituda  uues ja esiti hirmutavas keskkonnas. Keskkonnamuutus väljendub paljudes nõrga ergukavaga lastes Looritsa sõnul nõndamoodi, "Aga juba maast madalast peale laps tunneb, kuidas nagu mingi paha vaim tükib ajuti ta sisse ja ässitab teda teiste vastu" (lk.17). Seesama, paha vaim toob kaasa ka selle, et laps hakkab sageli pidusid pidama, mille käigus süüakse tühjaks pererahva külmkapp, viiakse ära taara ja juuakse ära margiveinid. Kui sellega piirdutakse, on pererahvas isegi kergelt pääsenud. Halvemal juhul  oksendatakse täis vaip, pekstakse kaaskülalisi põlvega kubemesse ja kõige tipuks lekitatakse kogu lugu vastava tasu eest meediale. Kehv pidu oli ja selline ei kõlbagi muuks kui kehvaks skandaaliks. Kui sedagi.